cyanic-selkie/wikianc huggingface dataset:
Lucius Aemilius Paullus Macedonicus
Kolmas makedonialaissota
Taistelun jälkeen Paullus rankaisi useita makedonialaiskaupunkeja ryöstämällä niitä sekä surmaten ja myyden orjiksi roomalaisvastaisia. Delfoihin hän pystytti Aemilius Paulluksen pylvään voittonsa muistomerkiksi. Kun hän viimein palasi Roomaan suuren sotasaaliinsa kanssa, hän sai voitontriumfin ja lisänimen: Macedonicus (Makedonialainen).
Myöhempi elämä
Paullus valittiin kensoriksi vuonna 164 eaa., mutta hän sairastui sen jälkeen ja kuoli vuonna 160 eaa.
Hänen elämästään on kirjoittanut muun muassa kreikkalainen historioitsija Plutarkhos.
Circus Maximus (yhtye)
Circus Maximus on vuonna 2000 perustettu norjalainen progressiivista metallia soittava yhtye.
Yhtye aloitti uransa cover-yhtyeenä soittaen esimerkiksi Dream Theaterin ja Symphony X:n kappaleita. Pian he alkoivat tehdä myös omia sävellyksiä. He äänittivät kaksi demoa, jotka saivat kumpikin kriitikoilta hyviä arvosteluja. Lopulta yhtye solmi levytyssopimuksen yhdysvaltalaisen levy-yhtiön, Sensory Recordsin kanssa. Tämän seurauksena myös italialaisyhtiö Frontiers Records kiinnostui yhtyeestä. Debyyttialbumi The 1st Chapter julkaistiin vuonna 2005 ja toinen albumi Isolate ilmestyi 2007. Levyltä The 1st Chapter kuuluisin kappale on yli 10 minuuttia pitkä Glory Of The Empire.
Yhtye on saanut valmiiksi kolmannen studioalbuminsa, Nine, työstämisen. Albumin julkaisupäivä on Euroopassa 1. kesäkuuta, ja Yhdysvalloissa 5. kesäkuuta. Albumilta on julkaistu singlenä kappale Reach Within. Albumin on kuvailtu olevan melodisempi mitä edeltävät albumit. Alun perin albumille kaavailtiin nimeä Architect of Fortune, joka onkin intron jälkeen levyn avaava raita.
Kristillisen veljeyden kirkko
Kristillisen veljeyden kirkko (engl. Church of the Christian Brotherhood) oli Reorganisoidusta myöhempien aikojen pyhien kirkosta vuonna 1918 eronnut yhteisö, joka siis kuului myöhempien aikojen pyhien liikkeeseen. Yhteisön perusti Richard Charles Evans (1861-1921), joka oli eräs Reorganisoidun kirkon apostoleista ja kirkon johtavan presidenttikunnan jäsen.
Vuonna 1918 Evans riitautui Reorganisoidun kirkon johdon kanssa. Hän alkoi arvostella kirkon johtajaa, profeetta-presidentti Frederick W. Smithiä - joka oli Myöhempien aikojen pyhien Jeesuksen Kristuksen kirkon perustajan Joseph Smithin pojan Joseph Smith III:n poika - itsevaltaisesta hallintotavasta ja muiden sortamisesta. Lisäksi häntä kiusasi se, että Reorganisoitu kirkko kiisti vastoin selkeitä historiallisia todisteita, että Joseph Smith oli opettanut ja harjoittanut moniavioisuutta. Nykyään Kristuksen yhteisö myöntää Smithin opettaneen moniavioisuutta ja eläneen itse moniavioisissa liitoissa, mutta tuolloin asia selitettiin virallisesti MAP-kirkon toisen presidentin Brigham Youngin keksinnöksi.
Kanadassa asunut Evans alkoi kritisoida Reorganisoidun kirkon johtoa virallisesti, ja hän sai ympärilleen pienen joukon kannattajia Torontossa. Evans, jolla vielä oli pääsy Reorganisoidun kirkon rahavaroihin Kanadassa, käytti kirkon varoja järjestääkseen oman kirkkonsa, jolle hän antoi nimen Kristillisen veljeyden kirkko. Reorganisoidun kirkon johto nosti Evansia vastaan kanteen kavaltamisesta. Evans voitti jutun alioikeudessa, mutta Reorganisoidun kirkon valitus Ontarion Korkeimpaan oikeuteen oli menestyksekäs, ja Evans joutui maksamaan kavaltamansa rahat takaisin. Evans myös erotettiin virallisesti Reorganisoidusta kirkosta 1919, koska hän opetti harhaoppeja, oli perustanut kirkkoa vastaan suunnatun yhteisön ja oli lisäksi kavaltanut kirkon rahavaroja.
1920 Evans kirjoitti kirjan, jossa hän selitti välirikkoaan Reorganisoidun kirkon kanssa. Kirjassaan hän osoitti monin todistein, että Smith oli opettanut moniavioisuutta ja elänyt itse moniavioista elämää. Hän selitti myös, ettei enää voinut pitää Smithiä Jumalan puhetorvena ja profeettana, vaan ainoastaan huijarina. Samalla hän torjui myös Mormonin kirjan jumalallisen alkuperän.
Evans menehtyi keuhkokuumeeseen vuonna 1921, ja hänen ympärilleen kerääntynyt pieni yhteisö hajosi.
Cab unit
thumb|300px|[[EMD F9 on esimerkki cab unit -rakenteella rakennetusta veturista]] Cab unit -rakenteella tarkoitetaan veturissa käytettävää rakennetta, jossa veturin kori on itsekantava. Ohjaamo ja konehuone ovat sulavalinjainen kokonaisuus, ja myös konehuone on veturin levyinen toisin kuin hood unit -rakenteessa. Niinpä veturissa ei ole käyntisiltoja, vaan konehuoneen huoltokäytävä kulkee veturin sisällä. Näkyvyys taaksepäin on hyvin heikko, ja niinpä tätä rakennetta käytettiin lähinnä linjavetureissa, sillä cab unit -rakenne on hyvin virtaviivaisen näköinen. Cab unit -rakennetta suosittiin etenkin amerikkalaisissa diesellinjavetureissa aina 1960-luvulle asti, esimerkkeinä muun muassa EMD:n tavaraliikenteeseen tarkoitettu F-sarja ja matkustajaliikenteeseen tarkoitettu E-sarja. Suomalaisista vetureista esimerkiksi Dr12:n rakenne vastaa cab unit -rakennetta.
Elämältä kaiken sain (albumi)
Albumi nousi Radiomafian "TOP 40" -listalla 27. kesäkuuta 1999 sijalle 27. 11. heinäkuuta 1999 se oli listan 22. sijalla, joka oli levyn paras sijoitus.
Ilmanopeus
thumb|Ilmanopeusmittari Ilmanopeus on se nopeus, jolla lentokone liikkuu ympäröivään ilmaan nähden. Ilman liikkeestä ja ilmakehän ominaisuuksista johtuen erilaisia ilmanopeuksia on useita:
Gabriella Paruzzi
Gabriella Paruzzi (s. 21. kesäkuuta 1969 Udinessa, Italiassa) on aktiiviuransa lopettanut italialainen maastohiihtäjä.
Paruzzi hiihti maailman huipulla monen vuoden ajan ja osallistui tuona aikana lukuisiin arvokisoihin. Hän saavutti lukuisia hopea- ja pronssimitaleita Italian viestijoukkueessa. Ainoan henkilökohtaisen arvokisamitalinsa, olympiakultaa, Paruzzi saavutti 2002 Salt Lake Cityn olympialaisten 30 kilometrin perinteisen hiihtotavan kilpailusta.
Paruzzi voitti maailmancupin kokonaiskilpailun kaudella 2003–2004.
Kunniamerkit
thumb|left Italian tasavallan ansioritarikunnan komentajamerkki 26.4.2004
Salainen agentti
Salainen agentti on 20 suosikkia -sarjassa vuonna 1999 julkaistu laulaja Irwin Goodmanin kokoelma-albumi.
All Jucci
All Jucci on Kuben studioalbumi, joka julkaistiin 16. helmikuuta 2018 Monsp Recordsin kautta. Albumista ilmestyi 300 kappaleen rajoitettu vinyylipainos, jonka mukana tuli latauskoodi.
Paul Hasluck
Paul Meernaa Caedwalla Hasluck (1. huhtikuuta 1905 – 9. tammikuuta 1993) oli australialainen historioitsija ja poliitikko, joka toimi Australian kenraalikuvernöörinä 30. huhtikuuta 1969 – 11. heinäkuuta 1974.
Hasluck syntyi Fremantlessa Länsi-Australiassa. Hänen vanhempansa Ethel Meernaa Hasluck ja Patience Eliza Wooler olivat molemmat Pelastusarmeijan upseereja. Perhe muutti ennen pitkää Guildfordin lähiöön Perthiin, jotta pojalla olisi ollut paremmat mahdollisuudet opiskella. Hasluck opiskeli Länsi-Australian yliopistossa kahdessa eri rupeamassa ja teki gradunsa Australian alkuperäisasukkaiden kohtelusta vuonna 1940.
Toimiessaan eri tehtävissään Hasluck pyrki tyypillisesti tukemaan alkuperäisasukkaiden oikeuksia.
Hasluck avioitui vuonna 1932 Alexandra Margaret Martin Darkerin kanssa. Hän kuoli eturauhassyöpään 9. tammikuuta 1993 ja hänen vaimonsa myöhemmin samana vuonna. Hänen mukaansa nimettiin Länsi-Australiassa vaalipiiri vuonna 2001.
Hargeisa
Hargeisa eli Hargeysa on kaupunki Somaliassa Woqooyi Galbeedin alueella eli gobolissa. Kaupunki oli Brittiläisen Somalimaan pääkaupunki, kunnes maa yhdistyi ja itsenäistyi Somalian kanssa vuonna 1960. Somalian sisällissodan aikana Somalimaa julistautui itsenäiseksi pääkaupunkinaan Hargeisa, mutta sen itsenäisyyttä ei ole tunnustettu kansainvälisesti. Vuonna 2020 Hargeisassa oli arviolta 1,2 miljoonaa asukasta.
Historia
thumb|vasen|Vuoden 1988 ilmapommitusten muistomerkki. Nykyisen Hargeisan alue on historiallisesti ollut Habar Awal -klaanin käyttämää laidunaluetta. Kiinteää asutusta alueelle syntyi suufilaisen Qadiriyya-veljeskunnan jäsenten alettua viljellä maata 1800-luvun puolivälin paikkeilla. Asutuksen perustajana pidetään šeikki Maddaria (Habar Awal, Huseyn Abokor, Rer Hosh, 1825-1918), joka tuli tunnetuksi hurskaudesta ja toteuttamistaan ihmeistä. Tärkein viljelykasvi oli durra ja paikka sijaitsi karavaanireittien varrella Harariin ja Ogadeniin. Asutus houkutteli ajan kuluessa asukkaita useista eri somaliklaaneista. Hargeisassa 1800-luvun lopulla vieraillut H. G. C. Swayne kuvaili Hargeisan käsittävän muutaman sata muta- ja ruokohökkeliä, joita ympäröi korkea aita. Egyptin hallitessa alueen rannikkoa Hargeisan šeikki sai aseita heiltä ja brittien tullessa alueelle rahaa.
Šeikin kuoltua Hargeisaa kehitettiin hallinnollisena keskuksena ja se sai nykyisen ilmeensä etenkin sen jälkeen, kun Brittiläisen Somalimaan pääkaupunki siirrettiin Berberasta Hargeisaan. Samalla se menetti luonteensa suufilaisena keskuksena, mutta šeikki Maddarin haudalla käy edelleen muistelijoita siunausten toivossa. Brittiläinen Somalimaa ja tuolloin YK:n alainen Somalia yhdistyivät 1. heinäkuuta 1960. Itsenäistyneen maan politiikkaa johdettiin etelästä, ja Etiopian vastaisen vuosina 1977-78 käydyn Ogadenin sodan jälkeen Siad Barren johtaman hallinnon sortotoimet lisääntyivät. Somalimaalaiset ryhtyivät Etiopian tuella vastarintaan vuonna 1981 ajaen hallituksen joukot alueelta. Hallinnan menettänyt Siad Barre määräsi ilmavoimansa pommittamaan Hargeisaa. Pommitukset ja muut hallinnon hyökkäykset johtivat kymmeniin tuhansiin uhreihin. Somalia ajautui sisällissotaan ja paikalliset klaanien päälliköt julistivat Somalimaan itsenäiseksi toukokuussa 1991, vaikkakaan maan itsenäisyyttä ei ole tunnustettu kansainvälisesti. Hargeisa toimii nykyisin Somalimaan pääkaupunkina.
Väestö
CIA:n julkaiseman The World Factbookin mukaan Hargeisassa asui vuonna 2015 arviolta 760 000 henkilöä. Paikallisten somalien lisäksi kaupungissa asuu joitakin siirtolaisia esimerkiksi Jemenistä ja Syyriasta.
Nokia Lumia 710
Nokia Lumia 710 on matkapuhelinvalmistaja Nokian Windows Phone-käyttöjärjestelmällä toimiva kosketusnäytöllinen älypuhelin. Nokia Lumia 710:n hintaluokka on noin 270 euroa ilman veroja. Puhelin tuli myyntiin Suomessa 22. helmikuuta 2012, jolloin sen suositushinta oli 330 euroa.
Nokia Lumia 710:stä on yhdysvaltalaisella puhelinoperaattorilla T-Mobilella oma versionsa, joka eroaa normaalista Lumia 710:stä lähinnä käyttöverkoltaan ja värivaihtoehdoiltaan. T-Mobilen Lumia 710:llä on vähemmän värivaihtoehtoja.
Julkaisu
Lumia 710 julkaistiin yhdessä Lumia 800-mallin kanssa Lontoossa Nokia World Conference tapahtuman avajaispäivänä 26. lokakuuta 2011. Julkistamistilaisuudessa Nokian CEO Stephen Elop kuvasi laitteita ”ensimmäisinä todellisina Windows Phone –laitteina”.
Lontoon julkistamistilaisuus markkinoitiin massiivisella ääni- ja laservaloshow’lla, jossa Nokia yhdessä kanadalaisen DJ deadmau5’n kanssa valaisivat Thamesin rannan ja koko Millbank Tower -rakennuksen. The Telegraph –lehti raportoi, että koko 118 metrin rakennus näytti taipuvan ja vääntyvän esityksen aikana.
Ohjelmistot
Nokian Windows Phone -laitteista löytyy neljä valmistajan omaa ohjelmapalvelua, joka erottaa puhelimet muista saman ohjelmistoalustan laitteista: ilmainen navigointiohjelma Nokia Navigointi, karttaohjelmisto Nokia Kartat, musiikki- ja nettiradio-ohjelmisto Nokia Music sekä App Highlights, joka tarjoaa operaattorikohtaisia ohjelmistoja.
Nokia Collection
Nokian esiasentamien Windows Phone -ohjelmistojen lisäksi valmistaja tarjoaa laitteeseen joukon muita Nokian omia lisäohjelmia Nokia Collection -nimen alla. Huhtikuussa 2012 Nokia Collection sisälsi seuraavat sovellukset: Nokia Julkiset, sijaintitietoinen julkisen liikenteen aikataulu- ja reitityspalvelu, Creative Studio, kuvankäsittelysovellus, TuneIn Radio, globaaliset ja paikalliset verkkoradiot tarjoavaa sovellus, CNN, CNN-uutiskanavan uutisluku- ja videonkatselusovellus, WRC Live, rallin mm-sarjan reaaliaikaisia tuloksia ja syötteitä tarjoava sovellus.
Aiheesta muualla
Nokia Lumia
Pontiset vuoret
thumb|270px|Pontiset vuoret Turkin pohjoisosassa, Mustanmeren kaakkoisosan eteläpuolella. Pontiset vuoret sijaitsevat Turkin pohjoisrannikolla. Ne ulottuvat Bosporinsalmelta Turkin ja Georgian rajalle. Pontiset vuoret koostuvat länsi-itäsuuntaisista vuorijonoista. Vuorten korkeus kasvaa itäänpäin mentäessä, lännessä korkeimmat huiput ulottuvat noin 1 000 metriin, idässä yli 3 000 metriin. Merkittävimpiä huippuja ovat Ilgaz daglari (2 565 m), Yildiz daglari (2 537 m) ja Kackar daglari (3 937 m).
Dmitri Medvedev
Dmitri Anatoljevitš Medvedev (, s. 14. syyskuuta 1965 Leningrad, Venäjän SFNT, Neuvostoliitto) on venäläinen poliitikko, joka toimii Venäjän federaation turvallisuusneuvoston varapuheenjohtajana. Hän toimi Venäjän kolmantena presidenttinä vuosina 2008–2012. Hän toimi myös Venäjän pääministerinä vuosina 2012–2020. Hänet valittiin 70,3 % kannatuksella presidentiksi Venäjän vuoden 2008 presidentinvaaleissa. Medvedev astui virkaansa 7. toukokuuta 2008 ja luopui virastaan 7. toukokuuta 2012. Sekä hänen edeltäjänsä että seuraajansa on maan nykyinen presidentti Vladimir Putin.
Medvedev nimitettiin presidentti Vladimir Putinin presidentinhallinnon apulaiskansliapäälliköksi vuonna 1999. Hän oli myös Gazpromin hallituksen puheenjohtajana 2000–2001, varapuheenjohtajana vuosina 2001–2002 ja taas puheenjohtajana vuodesta 2002. Venäjän laajan presidentinhallinnon johtajana eli kansliapäällikkönä Medvedev toimi vuosina 2003–2005. Hänet nimitettiin Venäjän ensimmäiseksi varapääministeriksi marraskuussa 2005.
Medvedeviä pidetään Putinin johtamia silovikkeja hieman liberaalimpien niin sanotun teknokraattien ryhmän tosiasiallisena johtajana. Medvedev on silti sanonut, että parlamentarismi olisi Venäjälle katastrofi. Medvedev on esiintynyt korruption vastustajana. Mutta oppositio syytti vuonna 2017 Medvedeviä korruptiosta, mikä laukaisi protestit.
Medvedevin hallitus erosi tammikuussa 2020. Tarkoituksena oli pedata pohjaa Putinin ajamille perustuslakimuutoksille. Pääministeriksi nousi Mihail Mišustin.
Henkilöhistoria
Medvedev on lähtöisin korkeasti koulutetusta perheestä. Hänen isänsä Anatoli opetti teknillisessä instituutissa ja äitinsä Julija kieltä ja kirjallisuutta Herzenin instituutissa. Perhe sai tämän ansiosta oman asunnon Kupsilasta Pietarin eteläpuolelta. Asepalveluksensa hän suoritti Karjalassa ja yleni tykistön vänrikiksi. Tulevan vaimonsa Svetlana Vladimirovna o.s. Linnikin Medvedev tapasi seitsemännellä luokalla koulussa nro 305 Leningradissa. Heillä on poika Ilja (s. 1996). Medvedev kastettiin 23-vuotiaana ortodoksisen kirkon jäseneksi.
Medvedev valmistui Leningradin valtionyliopiston oikeustieteen osastolta 1987 ja suoritti oikeustieteen lisensiaatin tutkinnon 1990. Hän opetti samassa, nyt nimensä Pietarin valtionyliopistoksi muuttaneessa korkeakoulussa dosenttina vuosina 1991–1999. Hän on yksi ensimmäistä kertaa 1991 julkaistun kolmiosaisen yliopistojen siviililain oppikirjan kirjoittajista.
Medvedevin poliittinen ura alkoi 1990 Leningradin kaupunginneuvoston palveluksessa Anatoli Sobtšakin alaisuudessa ja hän oli 1991–1996 pormestarin toimiston ulkoasiainvaliokunnan lakiasiantuntijana muun muassa Putinin alaisuudessa.
Vuosina 1993–1999 Medvedev toimi pietarilaisen metsäteollisuusyhtiö Ilim Pulpin palveluksessa lakiasianjohtajana. Vuonna 1998 hänet valittiin niin ikään Bratski LPK -paperitehtaan hallituksen jäseneksi. Vuonna 1999 hän siirtyi Moskovaan Putinin mukana. Venäläinen lehti SmartMoney kirjoitti, että Medvedevin vuonna 1999 omistamat Ilim Pulpin osakkeet olisivat 300 miljoonan euron arvoiset, jos hän omistaisi ne edelleen. Medvedevin varoiksi ilmoitettiin presidentinvaalikampanjan alla 76 111 euroa. Perheellä on kuitenkin 364 neliömetrin asunto Minsk-kadulla Moskovassa.
Medvedevin vastuulla olivat varapääministerinä neljä sosiaalista ”kansallista projektia”: terveydenhuolto, koulutus, asuminen ja maatalous. Näihin jaettiin valtion rahaa 7,6 miljardia euroa vuonna 2007.
Vuoden 2008 presidentinvaalit
10. joulukuuta 2007 presidentti Putin lupautui tukemaan Dmitri Medvedevin presidenttiehdokkuutta vuoden 2008 maalisvaaleissa. Putinin lisäksi Medvedevin presidenttiehdokkuuden taakse astuivat samana päivänä Yhtenäinen Venäjä -puolue, Oikeudenmukainen Venäjä, Agraaripuolue ja Kansalaisvoima. 11. joulukuuta presidenttiehdokas Medvedev pyysi Putinia Venäjän pääministeriksi tämän vuonna 2008 päättyvän presidenttikauden jälkeen.
Dmitri Medvedev voitti vaalit 70,3 prosentin kannatuksella. Äänestysprosentti nousi yli 69 prosenttiin. Euroopan neuvoston parlamentaarista yleiskokousta edustavien tarkkailijoiden mukaan vaalit eivät olleet täysin reilut tai demokraattiset, mutta niiden tulos heijastaa kuitenkin melko hyvin kansan tahtoa. Tarkkailijoiden mukaan vaaleissa toistuivat samat puutteet kuin joulukuun parlamenttivaaleissa, mikä kyseenalaistaa vaalien demokraattisuuden, eikä vaaleja voi myöskään pitää reiluina, sillä ehdokkailla ei ollut samanlaista mahdollisuutta näkyvyyteen tiedotusvälineissä.
Valtiovierailut Suomeen
thumb|right|Dmitri Medvedev yhdessä [[Tarja Halonen|Tarja Halosen kanssa lehdistötilaisuudessa]] Dmitri Medvedev teki ensimmäisen virallisen valtiovierailunsa Suomeen 20–21. huhtikuuta 2009. Vierailun aikana hän keskusteli presidentti Tarja Halosen kanssa maanostokysymyksistä, kaupankäynnistä ja viisumivapaudesta. Medvedev nosti esiin ehdotuksensa eurooppalaiseksi turvallisuusjärjestelmäksi ja kannatti maakaasuputken rakentamista. Hän piti juhlapuheen Helsingin yliopiston juhlasalissa ja vieraili Hietaniemen hautausmaalla laskien seppeleen Urho Kekkosen haudalle. Vierailun aikana nähtiin rauhallinen mielenosoitus presidentinlinnan edessä.
Toisen kerran Medvedev kävi Suomessa 20.–21. heinäkuuta 2010.
Muuttuneet puheet
Ollessaan presidenttinä Medvedeviä pidettiin liberaalina poliitikkona venäläisellä mittapuulla. 2020-luvulla hänen viestinsä sosiaalisessa mediassa ovat muuttuneet. Medvedev on muun muassa kehottanut Japanin pääministeriä tekemään itsemurhan ja uhannut Hollannin Haagia pommituksilla. Haagissa sijaitsee kansainvälinen rikostuomioistuin ICC, joka teki presidentti Vladimir Putinista pidätysmääräyksen maaliskuussa 2023.
Ukrainan suhteen Medvedevin puheissa on nähtävissä kiihottamista kansanmurhaan. Dmitri Medvedev on todennut ukrainalaisista muun muassa: "Vihaan heitä. He ovat paskiaisia ja friikkejä. Niin kauan kuin minussa henki pihisee, aion tehdä kaikkeni, jotta heidät pyyhitään maailmankartalta."
Twitterissä Medvedev perustelee kuuden kohdan listalla, ”miksi Ukraina häviää maailmankartalta”. Hän käy läpi, kuinka ”kukaan ei tarvitse Ukrainaa”. Hän myös väittää, että ukrainalaisetkaan eivät tarvitse ”natsi-Ukrainaa”. Hän kutsuu ukrainalaisia verta imeviksi parasiiteiksi ja ehdottaa, että jäljelle jääneet ukrainalaiset voisivat liittyä Antarktikseen pingviinien seuraksi.
Ulkopoliittisen instituutin vanhempi tutkija Jussi Lassila arvioi, että Medvedevin suosio on ollut Venäjällä pohjamudissa, ja hänen asemansa on todennäköisesti vain huonontunut kirjoitteluiden seurauksena.
Yksityiselämä
Medvedev pitää 70-luvun rock-musiikista, jota alkoi kuunnella jo neuvostoaikoina. Nuorena hän keräili länsiyhtyeiden kuten Black Sabbathin, Led Zeppelinin ja Deep Purplen kasetteja. Hänellä on myös laaja kokoelma Deep Purplen LP-levyjä, ja yhtye soitti Medvedevin läksiäisissä hänen jättäessään Gazpromin puhemiehen aseman.
Kananmuna
upright|thumb|<ul><li>1. kuori</li> <li> 2. & 3. ulompi- ja sisempi kuorikalvo</li> <li> 4. & 13. valkuaissiteet</li> <li> 5. juokseva valkuaisaine</li> <li> 6. sakea valkuaisaine</li> <li> 7. ruskuaiskalvo</li> <li> 8. alkuruskuainen</li> <li> 9. alkio</li> <li> 10. tumma ruskuainen</li> <li> 11. vaalea ruskuainen</li> <li> 12. ruskuaiskuori</li> <li> 14. ilmatila</li> <li> 15. kutikula</li></ul>
Kananmuna on muna, jonka kana munii. Kananmunaa voidaan käyttää moninaisesti esimerkiksi ruoanlaitossa ja leivonnassa. Kananmunalla on kova kuori. Kuoren alla ovat valkuainen ja keltuainen eli ruskuainen. Valkuainen on kirkasta geeliä, jonka valkuaisaineet hyytyvät ja muuttuvat kuumennettaessa valkoiseksi. Munan sisempi, pyöreän muotoinen osa on keltuainen. Keltuaisen rakennetta suojaa kuorikalvo, jonka sisällä on rasvasta, proteiinista ja vedestä koostuvaa keltaista geeliä.
Tuotanto
Maailmassa tuotetaan vuosittain yli 82 miljoonaa tonnia kananmunia. Keskimäärin 80 prosentilla munituskanoista esiintyy tutkimusten mukaan kivuliaita rintalastan vaurioita, mitä pidetään niiden suurimpana hyvinvointiongelmana. Murtumat johtuvat siitä, että munituskanat on jalostettu munimaan niin paljon, että se johtaa kalsiumin vajaukseen.
Kananmunan rakenne
Kananmunaa suojaa kuori, joka rakentuu enimmäkseen kalsiumkarbonaatista. Kuoressa on ilmakanavia, jotka mahdollistavat ilman pääsyn munaan ja kosteuden haihtumisen. Mikrobit voivat myös käyttää ilmakanavia päästäkseen munaan. Munaa suojaa vahamainen kerros, kutikula, kuoren päällä. Munan pesu huuhtelee vahan pois. Kuluttajapakkauksiin munat pakataan sellaisenaan. Jos muna pestään, se on automaattisesti B-laatua, ja voidaan käyttää elintarviketeollisuuden raaka-aineena. Kuoren väri vaihtelee valkoisesta ruskeaan hieman kananrodusta riippuen. Vastoin vanhaa käsitystä munankuoren väri ei vaikuta makuun vaan tärkeämpi maun antaja on kanalle syötetty rehu.
Keltuainen
Keltuaisen ympärillä on keltuaiskalvo. Munan vanhetessa myös keltuaiskalvo menettää pitokykyänsä. Keltuainen muodostuu pääasiassa proteiinista ja rasvasta. Keltuaisessa on tummempi ja vaaleampi alue. Keltuaisen pinnalla on alkiokeltuainen, jossa sijaitsee alkiolevy, eli munankeltuainen on itse asiassa munasolu, joka sisältää myös vararavintoa sikiölle. Keltuaista käytetään paitsi ravinnoksi myös temperavärien raaka-aineeksi.
Ravintona
Kananmunaa syödään esimerkiksi paistettuna ja keitettynä, ja se on osa ruokalajeja ympäri maailman. Leivonnassa kananmunaa käytetään yleensä taikinan sitomiseen, ja se antaa vaahtoutuessaan taikinalle kuohkean rakenteen. Joissakin ruoissa, kuten murekkeissa ja laatikoissa, kananmuna pitää aineksen koossa. Kananmunan keltuaisessa on fosfolipidejä, kuten lesitiiniä, jotka toimivat emulgaattoreina yhdistäen veden ja rasvan tasaiseksi seokseksi, minkä takia sitä käytetään raakana esimerkiksi majoneesin valmistuksessa.
Ravintosisältö
Kananmunan ravintosisältö per 100 grammaa on:
Kananmunan keltuainen on ylivoimaisesti paras ihmiselle välttämättömän koliinin lähde, ja kananmunattomasta ruokavaliosta on jopa vaikea saada riittävästi koliinia. Kananmuna on myös yksi parhaista arakidonihapon lähteistä ja kananmuna sisältää lisäksi runsaasti hyvin imeytyvää folaattia.
Kananmunassa on hyvin imeytyviä proteiineja. Keltuainen sisältää myös runsaasti kalsiumia ja muita kivennäisaineita ja vitamiineja, erityisesti B12-vitamiinia. Kananmunassa on myös poikkeuksellisen paljon biotiinia eli B7-vitamiinia, josta suurin osa esiintyy keltuaisessa. Kananmunassa on lisäksi runsaasti alaniiniä josta keho syntetisoi karnosiinia.
Kananmunissa on lisäksi jodia, koska sitä lisätään kanojen rehuun.
Terveysvaikutukset ja saantisuosituksia
Vuonna 2017 julkaistussa suomalaistutkimuksessa saatiin viitteitä siitä, että jokainen puolikkaan kananmunan lisäys päivittäiseen ruokavalioon parantaa suoriutumista kielellisiä kykyjä, havainnointia ja psykomotorista nopeutta mittaavista testeistä.
Lihan ja makkaran kananmunilla korvaavilla esiintyy vuonna 2015 julkaistun tutkimuksen mukaan 18 prosenttia keskimääräistä vähemmän suolistosyöpää. Kananmunien syönnin on havaittu parantavan myös suolistomikrobien toimintaa.
Kananmuna on suhteellisen yleinen allergeeni, varsinkin lapsilla. Allergiaa aiheuttaa useimmiten kananmunanvalkuaisen proteiinisisältö.
Runsas raakojen kananmunanvalkuaisten syönti estää ravinnon biotiinin imeytymistä.
Runsas kananmunien käyttö pelkkien vihannesten kanssa auttaa painonhallinnassa. Kananmunien nauttiminen verensokeria paljon ja nopeasti nostavien ruoka-aineiden kanssa voi sen sijaan lihottaa.
Säilyvyys
Oikein säilytettynä kananmuna säilyy syömäkelpoisena vähintään puoli vuotta.
Erilaisia kananmunia
Kanalatyypistä riippuen saatetaan puhua esimerkiksi vapaiden kanojen munista, jos munat on tuotettu lattiakanalassa häkkikanalan sijaan. Munivien kanojen ruokinnalla voidaan vaikuttaa munan sisältämiin ravintoaineisiin. Sydänystävällisten ja omegamunien tuotannossa kanat saavat rehua, johon on lisätty rypsi- tai pellavaöljyä. Erityisen suosittuja ovat olleet rasvahappokoostumukseltaan kolesterolin alentamista helpottavat munat. Munien keltuaisen väriä arvioidaan ja se otetaan huomioon ruokinnan suunnittelussa.
Leima munassa
Jokainen kananmuna merkitään leimalla, alla esimerkkejä:
2 FI 21610 Leiman ensimmäinen numero on kertoo tuotantotavan (0, 1, 2 tai 3):
2 FI 21610 Tuotantotapaa kuvaavan numeron jälkeen leimassa tulee maatunnus (FI).
2FI  21610 Seuraava on kanalan tunnisteluku.
OR 715 Joissakin munissa on pakkaamon tunnus.
OR 715 Viimeinen on pakkauserän tunnus.
Edelleen käytössä olevassa vanhemmassa vaihtoehtoisessa merkinnässä toistuu maatunnus ja kolminumeroinen pakkaamokoodi FI050.
Merkintä kennossa
Munakennosta on löydyttävä merkintä laatuluokasta A; munien kappalemäärä; munien painoluokka; pakkaajan nimi, numero ja paikkakunta; säilytysohjeet ja parasta ennen -päivämäärä.
Munien painoluokat ovat:
Keinotekoisia kananmunia
Lokakuussa 2020 VTT voitti Brysselissä eurooppalaisten tutkimuslaitosten innovaatiokilpailussa Impact Expected- kategorian innovaatiolla, jolla kananmunan valkuaisen proteiinia ovalbumiinia voitiin tuottaa ilman kanaa tai kananmunaa. Menetelmässä hyödynnettiin laboratoriossa jalostettua lahottajasientä. Keksinnöllä ei ollut kaupallista yhteistyökumppania, mutta sille nähtiin kysyntää esimerkiksi leipomoissa, jotka tarvitsevat tuhansia litroja valkuaista päivittäin. Keltuaisen kasvattaminen soluista on vaikeampaa, mutta tuloksia siitä odotetaan vuoteen 2023 mennessä.
Plasmidi
pienoiskuva|Bakteerisolu: 1. kromosomaalinen DNA, 2. plasmideja. pienoiskuva|Yleiskuva plasmidista, jossa on antibioottiresistenssigeeni. 1 ja 2: antibioottiresistenssigeenejä, 3: ORI-alue. pienoiskuva|[[Elektronimikroskooppi|Elektronimikroskoopin kuvassa oleva bakteerin DNA ja plasmidi.]] pienoiskuva|Plasmidien erilaisia muotoja elektronimikroskoopin kuvassa.
Plasmidi on kromosomin ulkopuolella solulimassa sijaitseva ja itsenäisesti kahdentuva rengasmainen DNA-molekyyli, jonka sisältämät geenit eivät ole eliölle välttämättömiä. Plasmideja on bakteereilla ja hiivoilla. Plasmidien koko on suurimmillaan noin 400 000 emäsparia (bp). Yhdessä solussa voi olla samasta plasmidista 1–500 kopiota. Termiä ”plasmidi” käytti ensimmäisenä yhdysvaltalainen molekyylibiologi Joshua Lederberg vuonna 1952.
Vaikka plasmidit eivät ole välttämättömiä normaalioloissa elävälle organismille, niistä voi kuitenkin olla etua sen ympäristön muuttuessa. Plasmidit voivat sisältää esimerkiksi antibioottiresistenttejä geenejä tai geenejä, jotka mahdollistavat solun rakennusaineiden syntetisoimisen erilaisista lähtöaineista.
Plasmideja käytetään hyödyksi geenitekniikassa ja yhdistelmä-DNA-tekniikassa.
Vektorit
Geenitekniikassa käytettyjä plasmideja kutsutaan vektoreiksi. Niitä käytetään kuljettamaan geenejä organismista toiseen ja yleensä ne sisältävät jonkin geenimerkin, jonka avulla voidaan plasmidin sisältävät solut seuloa muista. Monissa vektoreissa on myös ns. polylinkkeri tai multikloonauskohta (, MCS). MCS on lyhyt alue, joka sisältää joitakin yleisesti käytettyjä restriktiokohtia. Tämä mahdollistaa DNA-fragmenttien helpon lisäämisen restriktiokohtaan restriktio- ja ligaasientsyymien avulla.
John Davies
John Davies -nimisiä henkilöitä ovat:
Suojaosa
Suojaosa tarkoittaa ainakin seuraavia asioita:
Zhongguancun
Zhongguancun (kiinaksi 中关村) on Pekingissä sijaitseva kiinalainen teknologiakeskus, jota nimitetään Kiinan Piilaaksoksi.
Zhongguancun on ollut teknologiakeskus 1950-luvulta lähtien - se nimi tuli kiinalaisille tutuksi 1980-luvulla elektroniikan kehittämisen keskuksena. Sitä on kehitetty Kiinan tiedeakatemian ohjeistuksella. Vuonna 1988 se sai formaalin nimen, joka on englanniksi käännettynä "Beijing High-Technology Industry Development Experimental Zone" - nimi muuntui 1999 muotoon "Zhongguancun Science & Technology Zone."
Alueella syntyneitä yrityksiä ovat mm. Stone Group, Founder Group ja Lenovo Group, jotka perustettiin vuosina 1984-85 Pekingin yliopiston ja Kiinan tiedeakatemian tutkimuksesta. Lenovo osti vuonna 2005 IBM:n mikrotietokonedivisioonan 1,75 miljardilla dollarilla, jolloin siitä tuli maailman kolmanneksi suurin mikrotietokoneiden valmistaja. Myös Baidu ja SINA Corporation ovat alueella syntyneitä yrityksiä. Alueelle on 12000 korkean teknologian yritystä. Alueella toimivat myös Google, Intel, AMD, Oracle, Motorola, Sony ja Ericsson. Microsoft rakentaa alueelle kiinalaista tutkimuskeskustaan 280 miljoonalla dollarilla aikoen palkata sinne 5000 työntekijää.
Aiheesta muualla
39.98111°N, 116.30889°W
Chery Tiggo
Chery Tiggo (瑞虎) on kiinalaisen Chery Automobilen valmistama kaupunkimaasturi, jossa on vaikutteita muun muassa Toyota RAV4- ja Honda CR-V -malleista. Se ei kuitenkaan ole suora kopio kummastakaan. Sitä valmistetaan vuodesta 2007 lähtien myös Uruguayssa yhteistyössä argentiinalaisen Socma-yhtiön kanssa.
Pyramidi (geometria)
pienoiskuva|Pyramidi Pyramidi on geometrinen kappale. Se on kartio, jonka pohja on monikulmio.
Erilaisia pyramideja
Määritelmästä seuraa, että pyramidi on monitahokas, jonka sivutahkot ovat kolmioita. Kaikille sivutahkoille yhteinen kärki on nimeltään pyramidin huippu. Huipun ja pohjan etäisyyttä kutsutaan pyramidin korkeudeksi.
Jos kaksi pyramidia, joiden pohjana on sama monitahokas, yhdistetään pohjat vastakkain, saadaan kaksoispyramidi eli bipyramidi.
Pyramideja luokitellaan usein myös sivutahkojen lukumäärän perusteella. Esimerkiksi kolmisivuisella pyramidilla on kolme sivutahkoa, nelisivuisella neljä ja niin edelleen. Egyptin hautapyramidit olivat nelisivuisia, tetraedri taas on kolmisivuinen.
Pinta-ala ja tilavuus
Pyramidi on kartion erikoistapaus, joten sen tilavuus voidaan laskea kaavalla. Tässä A on pohjan pinta-ala ja h on pyramidin korkeus.
Asia (yhtye)
Asia on englantilainen progressiivisen rockin superyhtye, jota oli perustamassa vuonna 1981 Yesin, King Crimsonin, ELPin (Emerson, Lake & Palmer) ja The Bugglesin entisiä jäseniä.
Yhtyeessä on aikojen saatossa esiintynyt useita muusikoita, mutta huhtikuussa 2006 yhtye kasattiin jälleen alkuperäiseen kokoonpanoonsa: Geoff Downes (kosketinsoittimet, ex-The Buggles ja Yes), John Wetton (laulu ja basso, ex-King Crimson, Roxy Music, Uriah Heep, U.K. ja Wishbone Ash), Steve Howe (kitara, ex-Yes) sekä Carl Palmer (rummut, ex-The Crazy World of Arthur Brown, Atomic Rooster ja Emerson, Lake & Palmer).
Asian debyyttialbumi Asia (1982) vietti viikkoja Yhdysvaltain albumilistan kärjessä ja myi kaikkiaan 6 miljoonaa kopiota, ja se onkin yhtyeen menestynein albumi toisen Alpha (1983) albumin yltäessä enää kuudennelle sijalle ja kolmannen albumin Astra (1985) jäädessä 67. sijalle. Ensimmäiset albumit tuotti Mike Stone.
Pitkäaikaisjäsen laulaja John Payne jätti Asia-yhtyeen 2006 ja perusti ONE:n (nimi muutettiin GPS:ksi) yhdessä kahden muun Asian jäsenen, Guthrie Govanin ja Jay Schellenin kanssa. Sen sijaan Asia-yhtyeen alkuperäiskokoonpano koottiin samana vuonna 2006 juhlistamaan yhtyeen 25-vuotista taivalta. Yhtye aloitti maailmankiertueen ja kiertueelta on julkaistu livelevy. Keväällä 2008 yhtye julkaisi uuden albumin Phoenix, joka nousi Yhdysvaltain Billboardin listalla sijalle 73. Japanissa Phoenixin listasijoitus oli 23. Viimeisin yhtyeen albumi on Gravitas, joka julkaistiin maaliskuussa 2014. Kitaraa sillä soittaa Steve Howen tilalle tullut Sam Coulson.
Asia esiintyi Suomessa joulukuussa 2005 yhdessä Uriah Heepin ja Dion kanssa Helsingin jäähallissa, Jyväskylän Paviljongissa sekä Oulun Club Teatriassa.
Hinterzarten
Hinterzarten on matkailukohteena tunnettu kunta lounaisessa Saksassa Baden-Württembergin osavaltiossa. Se sijaitsee keskellä Schwarzwaldia. Kunnan asukasluku oli kesäkuun 2022 lopussa 2 695, ja sen pinta-ala on 33,37 neliökilometriä.
Hinterzarten on tunnettu talviurheilukaupunki. Siellä sijaitsee muun muassa nelimäkinen mäkihyppykeskus sekä monia muita urheilukeskuksia. Pohjoismaisten hiihtolajien nuorten MM-kilpailut järjestettiin tammikuussa 2010 Hinterzartenissa. Hinterzartenista on kotoisin monia menestyneitä mäkihyppääjiä, kuten muun muassa olympiavoiton saavuttaneet Dieter ja Georg Thoma sekä Sven Hannawald.
Selling England by the Pound
Laulut käsittelivät Englannin mytologista menneisyyttä. Steve Hackettin kitarasoolo kappaleessa ”Firth of Fifth” esittelee hänen ainutlaatuisen kitaraäänensä parhaimmillaan. Samainen kappale esittelee myös Tony Banksin klassisen pianon inspiroitunutta soitantaa. ”Dancing With the Moonlit Knight” -kappaleen toistuva väliosa saattaa tuoda suomalaisille mieleen Ari Taskisen ja Pelle Miljoonan "Moottoritie on kuuma" -kappaleen.
Useat levyn kappaleista tulivat vuosiksi Genesiksen keikkaohjelmistoon, muun muassa "Firth of Fifth" ja "Cinema Show". Levyltä julkaistiin lyhennettynä versiona singleksi "I Know What I Like (In Your Wardrobe)". Siitä tuli yhtyeen ensimmäinen singlelistalle noussut levytys. Britannian listalla se saavutti sijan 17 huhtikuussa 1974.
Kappaleet
Kaikki kappaleet: Tony Banks/Phil Collins/Peter Gabriel/Steve Hackett/Mike Rutherford
Tiedotus- ja suhdetoiminta
Tiedotus- ja suhdetoiminta (PR, public relations ) on yksi markkinointiviestinnän muoto, jolla pyritään kehittämään yhteistyötä yrityksen ja sen sidosryhmien välillä. Tiedotus- ja suhdetoiminta voidaan jakaa ulkoiseen tiedottamiseen ja sisäiseen tiedottamiseen. Ulkoisessa tiedottamisessa hoidetaan suhteita yrityksen ulkopuolisiin sidosryhmiin.
Sisäisellä suhdetoiminnalla panostetaan yrityksen sisäisiin sidosryhmiin ja sen tavoitteena voi olla myönteisen yrityskuvan luominen, henkilöiden sitouttaminen yritykseen, ilmapiirin parantaminen yrityksessä jne.
Okahiiri
Luokittelu ja nimet
Okahiiret ovat saaneet nimensä siitä, että niiden tankeat selkäkarvat sojottavat jäykästi taaksepäin. Acomys cahirinus-okahiirilajin katsottiin aiemmin elävän Pohjois-Afrikan lisäksi myös Kreetalla, mutta kreetalainen populaatio on nyttemmin luokiteltu erilliseksi Acomys minous-lajiksi. Nimi ”okahiiri” tarkoittaakin joissakin lähteissä vain kreetalaista A. minous-lajia. Nisäkäsnimistötoimikunta on ehdottanut, että A. cahirinus-laji nimettäisiin ”kaironokahiireksi” ja A. minous ”kreetanokahiireksi” sekä eteläisessä Afrikassa elävä A. spinosissimus ”okahiireksi”.
Ulkonäkö
Okahiiren ruumis ja häntä ovat suunnilleen samanpituiset eli noin 12 cm ja massa 60–90 grammaa. Okahiirille tyypillistä ovat usein ulkonevat korvat ja paljas suomukas häntä.
Levinneisyys ja elintavat
Luonnonvaraisena okahiirtä esiintyy Pohjois-Afrikassa ja Lähi-idässä. Se viihtyy kivikkoisella maalla ja syö mieluiten siemeniä, vaikka onkin kaikkiruokainen. Okahiiret ovat aktiivisimmillaan hämärän tultua. Okahiiret käyttävät hyppymyyrien pesiä.
Okahiiret eivät ole luonnostaan kesyjä ja ovat vilkkaampia kuin kesyhiiret, jonka vuoksi niitä tulisi käsitellä paljon jotta niistä tulisi mukavia lemmikkejä. Okahiiret ovat laumaeläimiä.
Asumus ja tarvikkeet
Paras asumus okahiirille on lasinen terraario, jonka tulisi olla kooltaan vähintään 60–80 litraa. Kuivikkeeksi sopii parhaiten kutterinpuru tai haapahake. Perustarvikkeiden (pesämökki, ruokakuppi ja juomapullo) lisäksi okahiiret tarvitsevat asumukseensa erilaisia virikkeitä, kuten oksia, vessapaperirullia, olkia ja heinää. Okahiiret hyppivät mielellään tasolta toiselle, joten tämä tulisi ottaa huomioon terraariota sisustettaessa. Okahiiret ovat jyrsijöitä, joten terraarion sisustuksessa tulisi välttää muovisia tarvikkeita.
Ruokinta
Okahiiren perusruokaa on hyvälaatuinen siemenseos. Ravinnossa tulisi olla paljon proteiinia ja vain vähän rasvaa. Vääränlainen ruokinta altistaa okahiiren helposti lihomiselle ja erilaisille sairauksille. Siemenseoksen lisäksi okahiirille voi tarjota pieniä määriä mm. puuroa, juureksia, hedelmiä ja marjoja.
Adam Gontier
Adam Wade Gontier (s. 25. toukokuuta 1978) on kanadalainen rockmuusikko. Hänet tunnetaan Three Days Grace -yhtyeen entisenä laulajana, kitaristina ja sanoittajana. Gontier kuului myös Groundswell-nimiseen yhtyeeseen (yhtye ennen Three Days Gracea) ja oli myös yhtyeen laulaja ja sanoittaja. Hän kuului yhtyeen alkuperäiseen kokoonpanoon vuonna 1997. Nykyään hän on päävokalisti ja kitaristi yhtyeessä nimeltä Saint Asonia. Kanadalais-amerikkalainen yhtye perustettiin vuonna 2014.
Gontier meni vuonna 2004 naimisiin hänen lukioaikaisen tyttöystävänsä kanssa Naomi Faith Brewerin kanssa. Adam mainitsi eräässä elämäkertahaastattelussaan, että hän saattaa hankkia lapsia vuoden 2011 alussa. He kuitenkin erosivat, ja Gontier meni naimisiin Jeanie Marien kanssa vuonna 2015. Hän päätyi vuonna 2005 Toronton CAMH:iin (Centre for Addiction and Mental Health) oksikodoniriippuvuudesta kärsittyään. Tänä aikana hän kirjoitti monta One-X-albumilla olevaa kappaletta, muun muassa kappaleet ”Pain”, ”Animal I Have Become”, ”Over and Over” sekä ”Gone Forever”.
Adam Gontierin laulua kuullaan Apocalyptican kappaleessa ”I Don’t Care” (2007). Hän avusti Apocalypticaa kyseisessä kappaleessa ja on myös ilmoitettu, että Gontier on tehnyt yhteistyötä Daugthry-yhteen Chris Daughtryn kanssa.
Yksityiselämä
Adamin kiinnostui musiikista muun muassa äitinsä Patricia Duffyn ansiosta. Hän myös opetti Adamia soittamaan kitaraa. Adam lauloi 12-vuotiaana muutamissa jam-yhtyeissä. 14-vuotiaana Adam esiintyi yhtyeineen pienissä pubeissa. Hän myös kirjoitti tällöin kappaleen ”I Hate Everything About You”.
Adamilla on monenlaisia tatuointeja. Hänen oikeassa käsivarressaan on musta vankka nauha ja sen alapuolella osa hänen yhtyeensä laulun sanoista kappaleesta ”Never Too Late” albumilta One-X, ja vasemmassa käsivarressaan Adamilla on erityisiä sanoja tarkoitettuna hänen isoäidilleen. Hänella on myös kaksi tatuointia rintakehässään. Hänellä on tatuointi vaimostaan Naomista vasemmassa käsivarressaan ja sana ”grace” tatuoituna hänen rystysiinsä käyttäen Jeff Buckleyn Grace albumin fonttia. Vuonna 2007 hän otti tribaali-tatuoinnin oikeaan olkavarteensa. Gontierilla on kaksi nuorempaa sisarusta, Christian ja Katelyn. Hänellä on myös kummitytär nimeltä Roo. Hänen serkkunsa, Cale Gontier, soittaa bassoa kanadalaisissa yhtyeissä nimeltä Art Of Dying ja Thornley. Gontierin musiikkiin on vaikuttanut Jeff Buckley, The Beatles, Alice In Chains, Dinosaur Jr, Nirvana, Soundgarden, Pearl Jam ja Sunny Day Real Estate.
Adam tapasi yhtyeensä tulevan rumpalin Neil Sandersonin ollesaan yhdeksännellä luokalla. Lukiossa hän tapasi Brad Walstin, joka soittaa bassoa Three Days Gracessa. Adamin sanojen mukaan kaikki he kolme ystävystyivät ennen kuin heistä tuli bändi.
Musiikkiura
Uransa alussa Three Days Gracessa oli vain Adam, Neil ja Brad. Myöhemmin he tapasivat Barry Stockin, joka on yhtyeen pääkitaristi. Yhtyeen kappaleesta ”I Hate Everything About You” tuli hitti ja sen jälkeen yhtyeestä tuli entistä suurempi. Kappale kertoo viha-rakkaussuhteesta. ”Wake Up” -kappaleessa taas pyydetään toista mahdollisuutta, jota ei koskaan saa. Adam on tehnyt toisten muusikoiden lauluista covereita ja omia versioitaan (akustisia), kuten Chris Isaacin kappaleesta ”Wicked Game”. Hän on myös laulanut pienen osan serkkunsa Calen yhtyeessä Art Of Dying kappaleessa ”Raining” ja ystäviensä yhtyeessä Before The Curtain (Adam keksi yhtyeen nimen) hän on myös laulanut hiukan yhdessä kappaleessa.
John Davies (uimari)
Davies voitti 200 metrin rintauinnissa olympiakultaa Helsingissä 1952. Hän kilpaili samalla matkalla myös Lontoon kesäolympialaisissa 1948, missä hän sijoittui neljänneksi yhdysvaltalaisuimarien vietyä kolmoisvoiton.
Davies sai Yhdysvaltain kansalaisuuden ja toimi liittovaltiotason tuomarina Kalifornian osavaltion keskisessä piirikunnassa vuosina 1986–1998. Davies toimi johtavana tuomarina mm. Rodney Kingin oikeudenkäynnissä Los Angelesin poliisilaitosta vastaan.
Ted Nugent
Theodore Anthony "Ted" Nugent (s. 13. joulukuuta 1948 Detroit, Michigan, Yhdysvallat) on yhdysvaltalainen rock-muusikko.
Nugent syntyi Detroitissa ja on elämänsä aikana asunut muun muassa Los Angelesissa ja Jacksonissa Michiganissa. Nykyään hän asuu Teksasissa. Hän valmistui St. Viator High Schoolista vuonna 1966.
Nugentin ensimmäinen avioliitto oli Sandra Janowskin kanssa vuosina 1970–1976. He saivat yhteisiä lapsia, mutta liitto päättyi avioeroon. Janowski kuoli auto-onnettomuudessa 1982. Nugent meni 21. tammikuuta 1989 uusiin naimisiin Shemane Dezielin kanssa.
Kirsikkasukarapu
Kirsikkasukarapu (Neocaridina heteropoda  var. ”red”) on punertava harjarapujen heimoon kuuluva makean veden katkarapulaji. Harjarapujen eturaajoissa ei ole saksia, kuten varsinaisilla katkaravuilla, vaan pienehköt sukaskimput.
Ted Nugent
Metsästyksen harrastajana tunnettu Nugent on vuodesta 1995 lähtien ollut National Rifle Associationin johtokunnan jäsen. Hän on kirjoittanut useisiin vetoomuksiin ja ollut myös poliittisesti aktiivinen. Hän on kertonut julkisuudessa harkinneensa asettumista ehdolle Michiganin kuvernööriksi. Hänet tunnetaan paleokonservatistisista mielipiteistään, ja hän on myös ilmoittanut asennoituneensa alkoholia ja huumausaineita vastaan.
Kirsikkasukarapu
Ulkonäkö ja koko
Kirsikkasukarapu kasvaa noin 4 cm pitkäksi. Se on pohjaväriltään kellertävän läpikuultava, ja vartaloa peittävät pienet punaiset täplät. Luonnonmuoto on vaaleampi, akvaarioissa suositaan punaisempaa muotoa (var. Red). Värin syvyys riippuu ravun hyvinvoinnista, ruokavaliosta ja olosuhteista. Naaras muuttuu erityisen voimakkaan punaiseksi, kun sen ruumissa kehittyy munia. Koiras on pienempi kuin naaras, ja varsinkin sen pyrstöosa on kapeampi.
Levinneisyys
Kirsikkasukaravun kantamuoto elää Kaakkois-Aasiassa. Punainen muoto on jalostettu Saksassa tai Taiwanissa.
Ravinto
Kirsikkasukarapu syö luonnossa kasvispitoista sekaruokaa. Akvaariossa sille kelpaavat yleiset kuivaruoat.
Käyttäytyminen
Kirsikkasukarapu on rauhallinen eläin, joka viihtyy kasvien joukossa. Se lisääntyy melko helposti vankeudessa. Naaras kantaa munia 15–20 päivää. Keltaiset munat erottuvat sen pyrstön alla.
Säikähtäessään kirsikkasukarapu hyppää taaksepäin pyrstönsä alla olevalla raajalla.
China Hand
China Hand (myös nimillä Kolmonen, Kaatokymppi tai Arabialainen) on hieman Paskahousua muistuttava korttipeli. Kumpaankin peliin liittyy olennaisesti käsikorttien lyöminen pinoon numerojärjestyksessä, ja viimeinen pelaaja, jolla on käsikortteja kädessään, häviää.
Jako
Pelaajille jaetaan aluksi kolme korttia kuvapuoli alaspäin, ja ne sijoitetaan rinnakkain pöydälle. Näitä kortteja kutsutaan alakorteiksi. Jokaisen alakortin päälle asetetaan yksi kortti kuvapuoli ylöspäin (yläkortit). Lopuksi jokaiselle pelaajalle jaetaan kolme käsikorttia.
Pelaajat voivat vaihtaa omien ylä- ja käsikorttien paikkaa keskenään ennen pelin alkua.
Ted Nugent
Muusikonura
Nugent perusti The Amboy Dukes -yhtyeen Detroitissa 1960-luvun puolivälissä. Yhtye ehti julkaista muutamia albumeita, joista viimeiseksi jäi Tooth, Fang, Claw vuodelta 1974. Yhtye sai kohtuullista menestystä ja osa sen albumeista pääsi Yhdysvalloissa listoille.
Nugent lähti omille teilleen ja solmi vuonna 1975 levytyssopimuksen Epic Recordsin kanssa. Hän jatkaa soolouraansa yhä ja on lisäksi toiminut superyhtyeessä Damn Yankees. Sen debyyttialbumi Damn Yankees (1990) myi moninkertaista platinaa.
Nugentin ensimmäinen sooloalbumi oli Ted Nugent (1975), jonka kaikki laulut yhtä lukuun ottamatta olivat hänen omaa käsialaansa.
Nugentin kappaleista on myös tehty covereita. Hän herätti vuonna 2006 huomiota sanomalla, että Panteran versiossa hänen laulustaan "Cat Scratch Fever" ei ollut "sielua, ei munaa eikä tunnetta". Hän on esiintynyt useaan otteeseen erilaisissa televisio-ohjelmissa. Hän oli tulossa konsertoimaan Suomeen heinäkuussa 2008, mutta konsertti peruuntui vähäisen lipunmyynnin vuoksi.
Nugent kärsii nykyisin kuulo-ongelmista.
Liberaali Lyngenin suunta
thumb|right|Norjan lestadiolaisuuden sukupuu v. 2001 ilman kuolleita ryhmiä. Vesisaaren sukupuu poikkeaa tästä. Uuserikiinit eli vaikeammin ilmaistuna "liberaali Lyngenin suunta" on lähinnä Norjassa Lyngenin seudulla toimiva lestadiolaisuuden haara. Uuserikiinit erkanivat erikiinien pääuomasta noin vuonna 1992. Haarasta on käytetty myös nimeä liberaali Yykeän suunta.
Erikiinit saivat alkunsa vuonna 1910 erkaantumalla vanhoillislestadiolaisista Erik Johnsenin johdolla. Erikiinit jakaantuivat vuonna 1992 kahteen haaraan, joista pääuomaa kutsutaan tämän hajaannuksen jälkeen vanhaerikiineiksi (muilta nimiltään konservatiiviseksi Yykeän suunnaksi tai konservatiiviseksi Lyngenin suunnaksi).
Uuserikiinejä kutsutaan norjankielessä nimityksellä "Den Luthersk Lästadianske Menighet". Puhekielessä uuserikiinejä saatetaan kutsua "liberaaleiksi", silloin kun oletetaan kuulijoiden tietävän mitä sillä tarkoitetaan.
Uuserikiinien mielestä avioero ja uudelleenavioituminen on hyväksyttävää jos toinen pettää puolisoaan avioliiton ulkopuolella. Petetyllä on heidän mielestään siinä tapauksessa mahdollisuus erota ja mennä uusiin naimisiin. Uuserikiinien oppien mukaan Jumala ei luonut maailmaa kuudessa päivässä, koska Jumala loi auringon ja kuun erottamaan päivän ja yön toisistaan vasta neljäntenä päivänä. Päivää ei siis uuserikiinien Raamatun tulkinnan mukaan ole ollut olemassa ennen neljättä luomispäivää.
Noin puolet uuserikiinien seuraväestä on lapsia ja nuoria. Ryhmään kuuluu vuoden 2012 arvion mukaan noin 800 henkilöä, joten määrä on säilynyt samana vuoden 2001 arvion jälkeen . Uuserikiinit ovat toiseksi suurin erikiinisuuntaus ja seitsemänneksi suurin lestadiolaissuuntaus maailmassa. Uuserikiinien saarnaajiin kuuluu muiden muassa Hans Nilsen.
Lähteet
Viitteet
Saatana saapuu Helsinkiin
Saatana saapuu Helsinkiin: Anna Politkovskajan murha ja Suomi on kiistelty suomalainen dokumenttiromaani, jonka on kirjoittanut suomalainen Venäjä-tutkija Johan Bäckman. Kirjan pääväite on, että vihreiden kansanedustaja Heidi Hautala luo poliittista uraa Venäjän vastaisuudella ja rakensi eduskuntavaalikampanjansa toimittaja Anna Politkovskajan murhan varaan. Tosiasioita ja kuvitelmaa sekoittava kirja leikittelee Mihail Bulgakovin romaanin Saatana saapuu Moskovaan teemoilla. Bäckmanin mukaan Anna Politkovskaja ei ollut venäläinen vaan Yhdysvaltain kansalaisena amerikkalainen toimittaja, joka rakensi itselleen valheellisen kuvan itsestään venäläisenä sananvapauden esitaistelijana. Kirja sai laajaa julkisuutta Venäjän keskustiedotusvälineissä. Suomessa se sai osakseen huomion ohella myös jyrkkää arvostelua erikoista kansikuvaa myöten.